Diari Oficial de la Generalitat Valenciana


Sumari del DOGV 5807, del 16-07-2008 (2008/7886)

Informació pública del projecte de reparcel·lació de l'àrea de repartiment corresponent al sector número 2 del sòl urbanitzable industrial del municipi de Benimuslem (València).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7886


Data del document
:   02-06-2008

Organisme emissor
:   Ajuntament de Benimuslem

Tipus de document
:   Informació Pública

Descriptors 

:   * Benimuslem
    * administració local
    * pla d'urbanisme

Informació pública del projecte de reparcel·lació de l'àrea de repartiment corresponent al sector número 2 del sòl urbanitzable industrial del municipi de Benimuslem (València).  
 [2008/7886]  
Als efectes que disposa la Llei 16/2005, de 30 de desembre, de la Generalitat, Urbanística Valenciana (LUV), així com el Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, del Consell, per mitjà del present anunci es fa saber:   
1. La mercantil La Riba de Vistabella, SL, CIF núm. B-97/802961, ha presentat davant de l'Ajuntament de Benimuslem (València) el projecte de reparcel·lació corresponent a l'àrea de repartiment comprensiva del sector núm. 2 de sòl urbanitzable industrial núm. 2 més la xarxa primària adscrita, a l'empara del que s'ha establit pels articles 169 i següents de la Llei 16/2005, de 30 de desembre, de la Generalitat, Urbanística Valenciana, i concretament pel que disposen els articles 177 de la LUV i 416 del ROGTU.  
2. En aplicació del que disposen els esmentats preceptes de la Llei Urbanística Valenciana i del Reglament d'Ordenació i Gestió Territorial i Urbanística, i mitjançant Resolució de l'Alcaldia de 7 de gener de 2008, se sotmet a informació pública el mencionat projecte de reparcel·lació durant un mes, per mitjà de la publicació en el Diari Oficial de la Comunitat Valenciana; aquest termini computarà des de l'esmentada publicació de l'anunci en el DOCV.  
3. Durant el termini d'un mes des de la publicació d'aquest anunci en el Diari Oficial de la Comunitat Valenciana, podran formular-se qualssevol al·legacions, en els termes que disposa la Llei 16/2005, per a la qual cosa podrà consultar-se el projecte de reparcel·lació, junt amb el certificat de domini i càrregues expedit pel Registre de la Propietat d'Alberic, a l'Ajuntament de Benimuslem, siti al carrer de Colom, número 6, del municipi esmentat.   
4. El document íntegre del projecte de reparcel·lació ha sigut inserit en la pàgina web www.benimuslem.es.  
5. Es fa constar, així mateix, que amb caràcter previ a la present publicació s'han remés les notificacions als interessats identificant el proponent del projecte així com l'àrea reparcel·lable, de conformitat amb el que establix l'article 416 del ROGTU, si bé el present anunci servirà per a esmenar qualsevol defecte en què es puga incórrer en l'esmentada notificació i per a notificar a aquells interessats, titulars cadastrals o propietaris afectats que puguen resultar desconeguts o per al supòsit en què les dades que figuren en els arxius i registres oficials resulten errònies, segons el que disposen els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
6. Es fa expressa advertència del deure legal dels propietaris i titulars de drets afectats per la reparcel·lació que estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'aquestes declaracions no podran afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
Benimuslem, 2 de juny de 2008.- L'alcalde: Vicente Miguel Perpiñá Juan.